 Xoghayaha Arrimaha Guddaha Xisbiga UCID Ramaax oo isna dhankiisa ka hadlaya komishanka ayaa yidhi Komishanku waa kuwii noo yeedhay, hawl badan oo ay qabteena wey na tuseen, hawlo badan oo ku daboolan Komishanka ayaa ay ahayd inay Dawladdu wax ka qabato, maaddaama ay Dawladdu tahay fulintii, Xisbiyada Mucaaradka waxaa ku xidhani waa wax iska sahlane, oo anagu mar walba waxaanu u aragnaa inay dani ugu jirto Qaranka Doorashada oo dhacda, waliba khaasatan qoladaydana Mucaaradka ah, dan baa noogu jirto Doorashada oo dhacda, si aanu codod badan uga helno kuraasta Barlamaanka iyo Deegaankaba, in Doorashada la qabtaana wey naga goan tahay, hawlaha ku xeeran Doorashada qabsoomideeduna Dawladda ayey badankoodu u taala, wax waa wax laga wada hadli karo oo laga gudbi karo, balse Dawladda ayey wax badani ku xidhan yihiin, sida Saami qaybsiga, oo waa tii hore Maxkamadu goaan u soo saartay, haddana waa tii qaraar dambe laga daba keenay, anagu haddii aanu Xisbiyada mucaaradka nahay diyaar ayaanu u nahay inay Doorashado qabsoonto, balse wax kasta oo qabsoomida Doorashada ku xidhan waa in la dardar galiyaa,wax kasta oo aanu tabanayna xaq baanu u leenahay in wax laga qabto 